**Versenybizottsági határozat**

A DVKLSZ Fegyelmi és Versenybizottsága a 2021. szeptember 27-ei ülésén tárgyalta a 2021. szeptember 24-én, az Oláh Gábor műfüves pályáján kiírt DEAC-MK Original – Szasza és a Haverok mérkőzésen történt eseteket (*két kiállítás*). A DVKLSZ 2021. évi Szabadtéri Versenykiírása szerint (8.pont), minden mérkőzésen a csapatvezető és a játékosok együttesen felelnek a mérkőzés rendjéért. A találkozón született két kiállítás, egyaránt a játékvezető felé irányuló cselekedet miatt történt (egyik játékos szóban, míg Oláh Szabolcs tettleg bántalmazta Zsurka Jánost). A Szasza és a Haverok játékosai bizonyítottan megzavarták ezzel a mérkőzés rendjét. A DVKLSZ Fegyelmi és Versenybizottsága egyaránt elítél minden játékvezetőt ért atrocitást, különösképpen a testi bántalmazást! A legkisebb erősségűt is! Az említett fegyelmi vétségek miatt, halmazati büntetésként, további 1 büntetőpontot is levon a Szasza és a Haverok csapatának évi összeredményéből a Versenybizottság.

Továbbá, felhívja a sportszervezet játékosainak figyelmét a jövőben tartózkodjanak az ehhez hasonló cselekedetektől. Törekedjenek arra, hogy a sportszerűséget szem előtt tartva játsszák le a jövőben a mérkőzéseiket.

A csapat, a határozat ellen 8 napon belül fellebbezéssel élhet a DVKLSZ Elnökségénél, a fellebbezési díj egyidejű befizetésével.

Debrecen, 2021. szeptember 27.

Vasziliu Tamás

DVKLSZ Versenybizottság